Pocock se Super-loopbaan dalk verby | Netwerk24
'n Slakkepas-kolfvertoning het die Proteas tot 'n flouerige telling van 241/6 verdoem in hul belangrike Wêreldbeker-wedstryd teen Nieu-Seeland Woensdag in Birmingham.
REGSTREEKS: WB-krieket: SA (241/6) t. Nieu-Seeland (9/0)
Die Fidjiaanse brekeragterspeler Meli Rokoua kan dalk eersdaags die Southern Kings vir die Westelike Provinsie en Stormers verruil.
Steinhoff se aandeelprys het Woensdag met tot 9,3% getuimel nadat die maatskappy eindelik – byna ses maande laat – sy 2018-resultate uitgereik het.
Pocock se Super-loopbaan dalk verby
David PocockFoto: Getty Images
Dan McKellar, Brumbies se afrigter, het erken dat David Pocock dalk nie weer vanjaar in die Superrugby-reeks gaan speel nie.
Die Brumbies sal Vrydag sonder dié Wallaby-losvoorspeler teen die Bulle te staan kom. Pocock het steeds las van 'n kuitbesering.
Volgens die webtuiste rugbypass.com het die 31-jarige Pocock vanjaar nog net 138 minute in drie wedstryde gespeel. Die verwagting was vroeër dat hy teen die Bulle sy terugkeer sou maak.
Pocock was vroeër die week by die Wallabies se oefenkamp maar die kans is goed dat medici moontlik kan aanbeveel dat hy met die oog op die Wêreldbeker-toernooi eerder kans moet kry om behoorlik te herstel.
Sou dit gebeur, is Pocock se loopbaan as 'n Brumbie en Superrugby-speler ook verby. Sy kontrak verstryk aan die einde van die seisoen en die verwagting is dat hy volgende jaar sy loopbaan in die Noordelike Halfrond gaan voortsit. – Sportredaksie